Document ID: 31995R1710

KOMISSION ASETUS (EY) N:o 1710/95,
annettu 13 päivänä heinäkuuta 1995,
Algeriasta, Egyptistä, Marokosta ja Tunisiasta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden erityisten tuontijärjestelmien mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen täytäntöön panemiseksi ja neuvoston asetuksista (ETY) N:o 1513/76, (ETY) N:o 1519/76, (ETY) N:o 1526/76 ja (ETY) N:o 1251/77 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten neuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
sekä katsoo, että
toisaalta Euroopan talousyhteisön ja toisaalta Tunisian tasavallan (2), Algerian demokraattisen kansantasavallan (3), Marokon kuningaskunnan (4) ja Egyptin arabitasavallan (5) välillä on olemassa yhteistyösopimukset; näissä sopimuksissa määrätään muuttuvan maksuosan vähennyksestä sillä edellytyksellä, että mainitut maat kantavat vientiveroa, ja Egyptin alkuperätuotteita lukuun ottamatta vapautuksesta sovellettavan tuontimaksun kiinteästä maksuosasta,
Tunisiasta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden tuonnista 24 päivänä kesäkuuta 1976 annetussa neuvoston asetuksessa (ETY) N:o 1513/76 (6), Algeriasta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden tuonnista 28 päivänä kesäkuuta 1976 annetussa neuvoston asetuksessa (ETY) N:o 1519/76 (7), Marokosta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden tuonnista 28 päivänä kesäkuuta 1976 annetussa neuvoston asetuksessa (ETY) N:o 1526/76 (8) ja Egyptin arabitasavallasta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden tuonnista 17 päivänä toukokuuta 1977 annetussa neuvoston asetuksessa (ETY) N:o 1251/77 (9) vahvistetaan näiden järjestelmien soveltamista koskevat säännöt,
Uruguayn kierroksen monenvälisten kauppaneuvottelujen osana tehdyn maataloussopimuksen mukaisesti yhteisö on sitoutunut määrittelemään vaihtelevat maksut ja korvaamaan ne tulleilla 1 päivästä heinäkuuta 1995; tämä korvaaminen on uhka erityisjärjestelmien toimivuudelle, ja tämän vuoksi on välttämätöntä ennen Tunisian, Algerian, Marokon ja Egyptin kanssa tehtäviä uusia järjestelyjä poiketa siirtymätoimenpiteenä edellä mainituista asetuksista (ETY) N:o 1513/76, (ETY) N:o 1519/76, (ETY) N:o 1526/76 ja (ETY) N:o 1251/77 siten, että samalla järjestelmät säilytetään olennaisilta osin,
sopimuksissa myönnetyt edut voidaan korvata kyseisille maille säätämällä Tunisian, Algerian ja Marokon osalta yhteisessä tullitariffissa vahvistettujen tullien kiinteämääräisestä alennuksesta, jonka suuruus on 7,25 ecua tonnilta maksun kiinteää maksuosaa koskevan myönnytyksen osalta, minkä lisäksi alennettua tullia alennetaan 60 prosentilla muuttuvan maksuosan osalta, ja Egyptin osalta säätämällä tullin alentamisesta 60 prosentilla, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksissa (ETY) N:o 1513/76, (ETY) N:o 1519/76, (ETY) N:o 1526/76 ja (ETY) N:o 1251/77 säädetään, tässä asetuksessa vahvistetaan säännökset, joita sovelletaan Tunisiasta, Algeriasta, Marokosta ja Egyptistä peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden erityisiin tuontijärjestelmiin 1 päivän heinäkuuta 1995 ja 30 päivän kesäkuuta 1996 välisenä aikana.
2 artikla
Tulleja, joita sovelletaan Tunisiasta, Algeriasta ja Marokosta peräisin olevien, CN-koodeihin 2302 30 10-2302 40 90 kuuluvien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden yhteisöön suuntautuvaan tuontiin, alennetaan 7,25 eculla tonnilta.
3 artikla
1. Tullit, joita sovelletaan Tunisiasta, Algeriasta, Marokosta ja Egyptistä peräisin olevien, CN-koodeihin 2302 30 10-2302 40 90 kuuluvien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden yhteisöön suuntautuvaan tuontiin, ovat 40 prosenttia yhteisessä tullitariffissa vahvistetuista määristä.
2. Edellä 1 kohdassa säädetty myönnytys täydentää 2 artiklassa Marokolle, Algerialle ja Tunisialle säädettyä myönnytystä, ja sitä sovelletaan kaikkeen sellaiseen tuontiin, jonka osalta tuoja voi esittää todisteen Tunisian, Algerian, Marokon tai Egyptin kantamasta vientiverosta Tunisian kanssa tehdyn yhteistyösopimuksen 22 artiklan, Algerian kanssa tehdyn yhteistyösopimuksen 21 artiklan, Marokon kanssa tehdyn yhteistyösopimuksen 23 artiklan tai Egyptin kanssa tehdyn yhteistyösopimuksen 20 artiklan mukaisesti.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä heinäkuuta 1995.

Labels: 3
17
18
15